Ихыркәшахеит ашьапылампыл маҷ азы «А-мобаил ахраҿа” захьӡыз ахәмарра.
05.06.2017
Ихыркәшахеит ҩымчыбжь инареиҳаны имҩаҧысуаз ашьапылампыл маҷ азы «А-мобаил ахраҿа” захьӡыз ахәмарра. Еилкаахеит аиааира згаз акоманда. Ҧшьышықәса инарзынаҧшуа амобилтә еимадара «А-мобаил» абзоурала еиҿкаау ахәмаррақәа мҩаҧысуан еиуеиҧшым ашьапылампылтә дәқәа рҿы. Афиналтә хәмарра амҩаҧысшьа иахәаҧшуан ҳкорреспондентцәа.
“А-мобаил ахраҿа” захьӡу ашьапылампыл маҷ азы атурнир аҽалархәразы иаҭахын жәохә ҩык ахәмарыҩцәа рыла ишьақәгылоу акоманда аизгара, убри аан, акоманда алахәылацәа жәаф шықәса иреиҵамзароуп. Аха еиҳарак акомандақәа хә-ҩык, аа-ҩык рыла ишьақәгылан. Ахәыҷтәы қәыҧш спорт школ ааӡамҭацәа ихацдыркит аиҧылара, иагьеицыхәмаруан дара дара.
Аҵыхәтәанынӡа еиҟараны иааиуан, аха ахәмарра анҵәамҭа ианазааигәаха,акомандақәа руакы аҧыжәара агоит. Иагьаиааиуеит хәба ҧшьба ҳәа.
Ашьапылампыл абзиабаҩцәа амра шыҕәҕәазгьы арахь ааира иаҿын. Амузыкатә ааҭгылара ашьҭахь , иалагоит ахәмарра, “А-мобаил ахраҿа” ахҧатәи аҭыҧ иаҧсахо аилкааразы акомандақәа «Дружбеи» «Аусдкылаҩцәа рассоциациеи» реиндаҭлара.
Ашьапылампыл маҷ азы ахәмарра шьақәгылоуп ҩ-таимк рыла, атаимқәа ҩажәа- ҩажәа минуҭ рыла еихшоуп. Арҭ аҩ-командак реиҧылараҿы, актәи азыбжа хыркәшахеит ҩба ҩба ҳәа. Ахәмарра аҩбатәи азыбжазы ампыл ҭадыршәуеит «Аусдкылаҩцәа» ркоманда ашьапылампыл асыҩцәа. Анаҩс ҩаҧхьа даҽа мпылкгьы ҭашәоит «Дружбаа» рымба. Ҧшьба - ҩба ҳәа аҧыжәара ргоит «Аусдкылаҩцәа»
Ахырқәшаратә еиҧылараҿы, актәи аҭыҧ аҧсахаразы еицлабуан акомандақәа «Аиааиреи» «Скенџьи». Иубарҭан аибарххара шрыбжьаз аҩ-командак.
Ахәмарра актәи азыбжа хыркәшо акы ноль ҳәа, ҩажәа минуҭ рышьҭахь еилкаахоит аҧыжәара згаз акоманда. Хҧа - акы ҳәа актәи аҭыҧ иаҧсахеит акоманда «Аиааира».
“А-мобаил ахраҿа” захьӡу ашьапылампыл маҷ азы ахәмарра иалахәын ҩажәи жәаҩа команда. Ҩымчыбжь инареиҳаны ицоз ахәмаррақәа қәҿиарала имҩаҧысит, ҳәа азгәаиҭоит, амобилтә еимадара А-мобаил ахаҭарнак Леуан Лагәлаа.
Аиаиар згаз аҧхьахәқәа ранашьаразы иааҧхьан х-командак. Ахҧатәи аҭыҧ аанакылеит«Аусдкылаҩцәа россоциациа» акоманда, аҩбатәи «Скенџь» акоманда, актәи аҭыҧ «Аиааира».
Иара убасгьы аҧхьахәтә бҕыцқәа ранашьан ахәмаррақәа рҿы зҽалызкааз. Зегь реиҳа абаҩхатәра злоу ахәмарҩы ҳәа ихьыӡ ҳәан Хамзат Гәымба, иреиҕьӡоу амбахьчаҩ ҳәа далкаан Дима Кәыҵниа, иҧшӡаны ампыл аҭаршәра зылшаз ҳәа ихьӡ ҳәан Демо Мархолиа. Иреиҕьу ахәмарҩы ҳәа далкаан Едуард Аргәын. Ас еиҧш иҟоу аицлабрақәа традициала есышықәса имҩаҧыргоит. Ҩаҧхьа уи аҽазыҟаҵара иалагоит, иазхәыцуеит аицлабрақәа ирылахәхо акомандақәа рхыҧхьаӡара аизырҳара.
Наала Чхьынџьериаҧҳа, Михаил Братухин, Беслан Џьынџьал, АТ.
565
Ихыркәшахеит ҩымчыбжь инареиҳаны имҩаҧысуаз ашьапылампыл маҷ азы «А-мобаил ахраҿа” захьӡыз ахәмарра. Еилкаахеит аиааира згаз акоманда. Ҧшьышықәса инарзынаҧшуа амобилтә еимадара «А-мобаил» абзоурала еиҿкаау ахәмаррақәа мҩаҧысуан еиуеиҧшым ашьапылампылтә дәқәа рҿы. Афиналтә хәмарра амҩаҧысшьа иахәаҧшуан ҳкорреспондентцәа.
“А-мобаил ахраҿа” захьӡу ашьапылампыл маҷ азы атурнир аҽалархәразы иаҭахын жәохә ҩык ахәмарыҩцәа рыла ишьақәгылоу акоманда аизгара, убри аан, акоманда алахәылацәа жәаф шықәса иреиҵамзароуп. Аха еиҳарак акомандақәа хә-ҩык, аа-ҩык рыла ишьақәгылан. Ахәыҷтәы қәыҧш спорт школ ааӡамҭацәа ихацдыркит аиҧылара, иагьеицыхәмаруан дара дара.
Аҵыхәтәанынӡа еиҟараны иааиуан, аха ахәмарра анҵәамҭа ианазааигәаха,акомандақәа руакы аҧыжәара агоит. Иагьаиааиуеит хәба ҧшьба ҳәа.
Ашьапылампыл абзиабаҩцәа амра шыҕәҕәазгьы арахь ааира иаҿын. Амузыкатә ааҭгылара ашьҭахь , иалагоит ахәмарра, “А-мобаил ахраҿа” ахҧатәи аҭыҧ иаҧсахо аилкааразы акомандақәа «Дружбеи» «Аусдкылаҩцәа рассоциациеи» реиндаҭлара.
Ашьапылампыл маҷ азы ахәмарра шьақәгылоуп ҩ-таимк рыла, атаимқәа ҩажәа- ҩажәа минуҭ рыла еихшоуп. Арҭ аҩ-командак реиҧылараҿы, актәи азыбжа хыркәшахеит ҩба ҩба ҳәа. Ахәмарра аҩбатәи азыбжазы ампыл ҭадыршәуеит «Аусдкылаҩцәа» ркоманда ашьапылампыл асыҩцәа. Анаҩс ҩаҧхьа даҽа мпылкгьы ҭашәоит «Дружбаа» рымба. Ҧшьба - ҩба ҳәа аҧыжәара ргоит «Аусдкылаҩцәа»
Ахырқәшаратә еиҧылараҿы, актәи аҭыҧ аҧсахаразы еицлабуан акомандақәа «Аиааиреи» «Скенџьи». Иубарҭан аибарххара шрыбжьаз аҩ-командак.
Ахәмарра актәи азыбжа хыркәшо акы ноль ҳәа, ҩажәа минуҭ рышьҭахь еилкаахоит аҧыжәара згаз акоманда. Хҧа - акы ҳәа актәи аҭыҧ иаҧсахеит акоманда «Аиааира».
“А-мобаил ахраҿа” захьӡу ашьапылампыл маҷ азы ахәмарра иалахәын ҩажәи жәаҩа команда. Ҩымчыбжь инареиҳаны ицоз ахәмаррақәа қәҿиарала имҩаҧысит, ҳәа азгәаиҭоит, амобилтә еимадара А-мобаил ахаҭарнак Леуан Лагәлаа.
Аиаиар згаз аҧхьахәқәа ранашьаразы иааҧхьан х-командак. Ахҧатәи аҭыҧ аанакылеит«Аусдкылаҩцәа россоциациа» акоманда, аҩбатәи «Скенџь» акоманда, актәи аҭыҧ «Аиааира».
Иара убасгьы аҧхьахәтә бҕыцқәа ранашьан ахәмаррақәа рҿы зҽалызкааз. Зегь реиҳа абаҩхатәра злоу ахәмарҩы ҳәа ихьыӡ ҳәан Хамзат Гәымба, иреиҕьӡоу амбахьчаҩ ҳәа далкаан Дима Кәыҵниа, иҧшӡаны ампыл аҭаршәра зылшаз ҳәа ихьӡ ҳәан Демо Мархолиа. Иреиҕьу ахәмарҩы ҳәа далкаан Едуард Аргәын. Ас еиҧш иҟоу аицлабрақәа традициала есышықәса имҩаҧыргоит. Ҩаҧхьа уи аҽазыҟаҵара иалагоит, иазхәыцуеит аицлабрақәа ирылахәхо акомандақәа рхыҧхьаӡара аизырҳара.
Наала Чхьынџьериаҧҳа, Михаил Братухин, Беслан Џьынџьал, АТ.
Оцените новость:
+1
+2
+3
+4
+5
Сохраните ссылку или поделитесь с друзьями